પંડિત નેહરૂના અવસાન વખતે તેણે મને લખેલું, “મહાન વ્યક્તિ કદી મરતી નથી એના કાર્યને લઇને અમર બની જાય છે.” મેટ્રિક પાસ થયા બાદ મારી ઈચ્છા એક Taysokoto એટલે કે બેન્જો લેવાની હતી પરંતુ મારી પાસે ભેગા કરેલા ફક્ત ચાર રૂપિયા હતા અને બેન્જો ૧૪ રૂપિયાનો હતો. બેબીએ એના ભેગા કરેલા બધા જ – ૧૦ રૂપિયા મને આપી દીધા. આજે પણ હું એજ બેન્જો વગાડું છું ! એના લગ્નનો દિવસ ૨૦ જૂન હું શી રીતે ભૂલું? ત્યારે હું સેકંડ M.B.B.S માં હતો.પણ બેબી ના લગ્ન માં હું શું ભેટ આપું ? મારી પાસે હાજર સીલક માં રોકડા રૂપિયા ૨૦ હતા, અને મારે તેને એક એલ્યુમિનીંનયમનું ૪૦ રૂપિયા વાળું કુકર ભેટ દેવું હતું. બેબીએ મારી મુઝવણ જાણી મને કહે હું તને ૨૦ રૂપિયા આપીશ.”